Diari Oficial de la Generalitat Valenciana


Sumari del DOGV 7414, del 01-12-2014 (2014/10953)

DECRET 199/2014, de 28 de novembre, del Consell, pel qual s'autoritza la implantació d'ensenyaments univer­sitaris oficials de màster en la Universitat de València (Estudi General).
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7414

Data del DOGV
:   01-12-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/10233


Data del document
:   28-11-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 199/2014, de 28 de novembre, del Consell, pel qual s'autoritza la implantació d'ensenyaments univer­sitaris oficials de màster en la Universitat de València (Estudi General). [2014/10834]  
La Universitat de València (Estudi General) ha solicitat autorització per a impartir els ensenyaments universitaris oficials que conduïxen als títols de màster que s'especifiquen en l'annex del present decret.  
La Llei Orgànica 6/2001, de 21 de desembre, d'Universitats, en l'article 37 estructura els ensenya­ments universitaris oficials en tres cicles (grau, màster i doctorat), i en l'article 35 disposa que per a impartir estos ensenyaments oficials i expedir els corresponents títols, amb validesa en tot el territori nacional, les uni­versitats han de posseir l'autorització pertinent de la comunitat autònoma, segons el que disposa la seua legis­lació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En este sentit es pronuncia també l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implanta­ció dels ensenyaments en la sessió del 2 de juliol de 2014.  
Per mitjà de diverses resolucions del Consell d'Universitats s'han verificat els plans d'estudis dels en­senyaments solicitats.  
L'Agència Valenciana d'Avaluació i Prospectiva ha emés els preceptius informes.   
Per tot això, segons els articles 8.2 i 35.2 de la Llei Orgànica 6/2001, de 21 de desembre, d'Universi­tats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport, i amb la deliberació prèvia del Consell, en la reunió del dia 28 de no­vembre de 2014,  
  
  
  
DECRETE  
  
Article 1. Autorització d'ensenyaments   
S'autoritza la Universitat de València (Estudi General) per a la implantació, en el curs 2014-2015, dels ensenyaments universitaris oficials de màster que s'especifiquen en l'annex d'este decret.  
  
Article 2. Inscripció en el registre i efectes  
Esta autorització serà comunicada al Ministeri d'Educació, Cultura i Esport perquè este eleve al Go­vern la proposta per a l'establiment del caràcter oficial dels títols i els inscriga en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Renovació de la verificació i acreditació dels títols  
Abans de quatre anys comptadors des de la data en què van ser verificats inicialment o des que van ser acreditats per última vegada, els títols universitaris oficials de màster hauran d'haver renovat l'acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'esta­blix l'ordenació dels ensenyaments universitaris oficials, en la redacció que en dóna el Reial Decret 861/2010, de 2 de juliol, que el modifica.  
  
Article 4. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació del gasto  
La implantació i el posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i en tot cas haurà de ser atesa amb els mitjans personals i materials de la Universitat de València (Estudi General).  
  
Segona. Facultats d'aplicació i execució  
Es faculta la persona titular de la Conselleria d'Educació, Cultura i Esport per a l'aplicació i l'execució d'este decret.  
  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 28 de novembre de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura I Esport,  
MARÍA JOSÉ CATALÁ VERDET  
  
  
ANNEX  
Màsters de la Universitat de València (Estudi General)  
Curs 2014-2015  
  
1. Màster Universitari en Acció Social i Educativa.  
2. Màster Universitari en Economia.  
3. Màster Universitari en Estudis Anglesos Avançats (Advanced English Studies).  
4. Màster Universitari en Finances Corporatives.  
5. Màster Universitari en Història de la Formació del Món Occidental.  
6. Màster Universitari en Mediació, Arbitratge i Gestió de Conflictes en Dret Privat.  
7. Màster Universitari en Nutrició Personalitzada i Comunitària.  
8. Màster Universitari en Política Econòmica i Economia Pública.  
9. Màster Universitari en Psicologia General Sanitària.  
  
Interuniversitaris  
10. Màster Universitari en Història de la Ciència i Comunicació Científica, per la Universitat d'Alacant, la Universitat Miguel Hernández d'Elx i la Universitat de València (Estudi General).   
11. Màster Universitari en Història i Identitats en el Mediterrani Occidental (Segles xv-xix), per la Universitat d'Alacant, la Universitat de Barcelona, la Universitat Jaume I de Castelló i la Universitat de València (Estudi General).